 Hagaị 1  Nafọ nke abụọ nke ọchịchị Darayọs bụ Eze, nọnwa nke isii, nabalị mbụ nọnwa ahụ, okwu Jehova si nọnụ Hagaị onye amụma ruo Zerọbabel nwa Shieltiel, bụ gọvanọ Juda, na Jọshụa nwa Jehọzadak, bụ nnukwu onye nchụàjà, ntị, sị:Nke a bụ ihe Jehova nke ụsụụ ndị agha kwuru, Ndị a asịwo: Oge erubeghị, oge a ga-ewu ụlọ Jehova.Okwu Jehova wee na-abịa site nọnụ Hagaị onye amụma, sị:Ugbu a ọ bụ oge unu onwe unu ga-ebi nụlọ unu e ji osisi machie ahụ ya, ebe ụlọ a bụ mkpọmkpọ ebe?Nke a bụ ihe Jehova nke ụsụụ ndị agha kwuru, Chebaranụ ụzọ unu echiche.Unu akụwo mkpụrụ nke ukwuu, ma unu na-ewebata ihe dị ntakịrị. Unu na-eri ihe, ma unu adịghị eriju afọ. Unu na-aṅụ ihe ọṅụṅụ, ma ọ bụghị ruo nókè nke mmanya igbu unu. Unu na-eyi uwe, ma ọ dịghị onye ahụ na-ekporo ọkụ; onye na-arụ ọrụ ngo na-arụta ego na-etinye nakpa puru epu.Nke a bụ ihe Jehova nke ụsụụ ndị agha kwuru, Chebaranụ ụzọ unu echiche.Gbagoonụ nugwu, bubatanụ osisi. Wuokwanụ ụlọ a, ka o wee mee m obi ụtọ, ka e wee nye m otuto, ka Jehova kwuru.Unu lere anya inweta ihe dị ukwuu, ma, lee, unu nwetara naanị ntakịrị ihe; unu ewebatawokwa ya nụlọ, afụkwara m ya ọnụnihi gịnị? ka Jehova nke ụsụụ ndị agha kwuru. Nihi ụlọ m nke bụ mkpọmkpọ ebe, ebe unu na-agbagharị, onye ọ bụla nihi ụlọ nke ya.Ya mere, eluigwe mere ka igirigi ya ghara ịdara unu, ala nonwe ya amịghịkwa mkpụrụ ya.Anọgidekwara m na-ekwu ka elu ala na ugwu kpọọ nkụ, ka o metụtakwa ọka na mmanya ọhụrụ na mmanụ na ihe ala ga-epupụta na mmadụ na anụ ụlọ na ihe niile unu dọgbuuru onwe unu nọrụ.Zerọbabel nwa Shieltiel, na Jọshụa nwa Jehọzadak, bụ nnukwu onye nchụàjà, na ndị niile fọdụrụ nime ndị Izrel, wee malite ige ntị nolu Jehova bụ Chineke ha, nakwa nihe Hagaị onye amụma na-ekwu, dị ka Jehova bụ Chineke ha ziri ya; ha wee malite ịtụ egwu nihi Jehova.Hagaị bụ onye ozi Jehova wee gaa nihu ịgwa ha okwu dị ka ọrụ Jehova nyere onye ozi ahụ si dị, sị: Anọnyeere m unu, ka Jehova kwuru.Jehova wee kpalie mmụọ Zerọbabel nwa Shieltiel, bụ gọvanọ Juda, kpaliekwa mmụọ Jọshụa nwa Jehọzadak, bụ nnukwu onye nchụàjà, nakwa mmụọ nke ndị niile fọdụrụ nime ndị Izrel; ha wee na-abata, na-arụ ọrụ dị nụlọ Jehova nke ụsụụ ndị agha, bụ Chineke ha.Ọ bụ nabalị iri abụọ na anọ nọnwa nke isii nafọ nke abụọ nke ọchịchị Darayọs bụ eze. 